
 RAPORT DE SPECIALITATE
            privind tarifele aplicate pentru parcarea pe raza municipiului Timisoara



Având în vedere Expunerea de motive nr. SC2019-26592/21.10.2019 a Primarului Municipiului Timișoara și Proiectul de hotărâre privind tarifele aplicate pentru parcarea pe raza municipiului Timisoara;
          Facem următoarele precizări:
           În conformitate cu prevederile OG nr.71/2002 privind organizarea şi funcţionarea serviciilor publice de administrare a domeniului public şi privat de interes local, autorităţile administraţiei publice locale au iniţiativa şi adoptă hotărâri referitoare la dezvoltarea şi modernizarea infrastructurii edilitar-urbane existente. De asemenea, în baza art. 128 alin. (1) din OUG nr.195/2002 privind circulaţia pe drumurile publice, autorităţile administraţiei publice locale au obligaţia de a asigura desfăşurarea fluentă şi în siguranţă a circulaţiei rutiere şi au atribuţii în stabilirea reglementărilor referitoare la regimul de acces şi circulaţie, staţionare şi parcare pentru diferite categorii de vehicule.
          In acest scop, prin Hotarârea Consiliului Local Municipiului Timişoara nr. 63/26.02.2013 fost aprobat Regulamentul de funcţionare a sistemul de parcare a autovehiculelor in Municipiul Timişoara, precum şi tarifele de parcare pentru anul 2013. 
           De asemenea, în conformitate cu art.12 din regulamentul de mai sus, “Tariful orar de bază şi tariful special pentru toate formele de taxare, inclusiv abonamente, se aprobă de către Consiliul Local al Municipiului Timişoara, în condiţiile prevăzute la art. 11 lit. a), b), c). 
           Precizăm că prin adresa nr. 6098/18.10.2019, inregistrată sub nr. RE2019-002130 din 18.10.2019 la Primaria MunicipiuluiTimisoara, SC Drumuri Municipale Timişoara SA solicită promovarea unui proiect de hotărâre prin care să fie aprobate tarifele de parcare valabile pentru anul 2020, conform anexei depuse, in sensul menţinerii aceloraşi tarife ca şi in anii precedenţi, cu precizarea că se modifică numarul de zile de la 250 la 251, dat fiind că anul 2020 este an bisect.  Arătăm că societatea Drumuri Municipale Timişoara, care a încorporat prin absorbţie societatea  Administrarea Domeniului Public SA, administrează sistemul Timpark de gestionare a parcărilor din municipiu.  Aceasta a realizat mai multe investiţii (locuri de parcare) din fondurile obţinute din exploatarea sistemului Timpark în zonele date în concesiune.

           Având în vedere prevederile legale expuse în prezentul raport, apreciem că proiectul de hotărâre privind tarifele aplicate pentru parcarea pe raza municipiului Timisoara, îndeplinește condițiile pentru a fi supus dezbaterii și aprobării plenului consiliului local. 
           În concluzie, ţinând cont de cele arătate mai sus, propunem aprobarea tarifelor aplicate pentru parcarea pe raza municipiului Timişoara, care vor fi aceleaşi cu cele stabilite pentru anul 2013, conform anexei.

